Leidybos standartas

Leidybos standartas – tam tikros leidybos veiklą ar produkciją konkrečioje šalyje arba įmonėje standartizuojantis dokumentas. Dažniausiai būna daugiau kaip vienas, t. y. suprantamas kaip dokumentų rinkinys (standartų šeima).

 Lietuvos leidybos standartai 

 LST Pavadinimas. Tapatumas ISO Komentaras LST ISO 8: 2000 Dokumentai. Periodinio leidinio įforminimas [tapatus ISO 8:1977] Standartas nustato periodinio leidinio įforminimo taisykles: apibrėžia antraštę, aptaria periodinio leidinio vienetą, numeravimą, medžiagos išdėstymą, aiškina pateikiamų duomenų (privalomų ir laisvai pasirenkamų) reikšmę. LST ISO 18: 2000 Dokumentai. Periodinio leidinio turinys [tapatus ISO 18:1981] Standartas nustato periodinio leidinio turinio pateikimo ir išdėstymo taisykles, nurodo duomenų pateikimo tvarką. LST ISO 1086: 2001 Informacija ir dokumentai. Antraštiniai knygų lapai [tapatus ISO 1086:1991] Standartas nustato informaciją, kuri turi būti skelbiama antraštiniuose knygų lapuose, jos pateikimo ir išdėstymo tvarką. Nurodomi vartotini terminai, antraštinių lapų turinys bei kita leidėjui vertinga informacija. LST ISO 2108: 1994 Informacija ir dokumentai. Tarptautinis standartinis knygos numeris (ISBN) [tapatus ISO 2108:1992 (E)] Standartas apibrėžia knygų identifikavimo kodų vartojimo specifiką, pateikia tarptautinio standartinio knygos numerio sandarą, nurodo jo vietą ir išdėstymą leidiniuose. LST ISO 2384: 2003 Dokumentai. Vertimų pateikimas [tapatus ISO 2384:1977] Standartas nustato, kokie atpažinimo elementai rašomi pateikiant vertimus, kad būtų galima identifikuoti originalą. LST ISO 3297: 2000 Informacija ir dokumentai. Tarptautinis standartinis serialinio leidinio numeris (ISSN) [tapatus ISO 3297:1998] Standartas apibrėžia identifikacijos kodą, pagal kurį gali būti atpažintas serialinis leidinys, nurodo jo vartojimo sritį, nustato ISSN sandarą ir pateikimo vietą. LST ISO 6357: 2000 Dokumentai. Knygų ir kitų leidinių nugarėlių antraštės [tapatus ISO 6357:1985] Standartas nustato knygų, periodinių ir kitų leidinių nugarėlių antraščių bei kitos informacijos pateikimo ir spausdinimo taisykles. LST ISO 7275: 2002 Dokumentai. Serijų antraščių pateikimas [tapatus ISO 7275:1985] Standartas nurodo duomenis, kurie reikalingi serijoms ir serijų dalims atpažinti ir nustato šių elementų pateikimo vietą bei išdėstymo taisykles. LST ISO 10957: 1998 Informacija ir dokumentai. Tarptautinis standartinis muzikos leidinio numeris (ISMN) [tapatus ISO 10957: 1993 (E)] Standartas nustato bendras spausdintų muzikos leidinių atpažinimo taisykles. Jis standartizuoja muzikos leidinių identifikavimo kodus, kad kiekvienas leidinys ar atskira jo dalis būtų atskiriama nuo kitų to paties leidinio laidų ar dalių. Standartas taip pat nustato šio numerio sandarą ir vietą spausdintuose muzikos leidiniuose.

Kategorija:Standartai